แฟนผมรู้สึกเบื่อหน่าย ท้อแท้ ผิดหวัง มีความคิดที่อยากจะฆ่าตัวตาย แบบนี้ผมควรทำไงดีครับ มีวิธีรักษามั้ย มียาอะไรที่พอจะรักษาอาการเบื้องต้นบ้างมั้ยครับ
สวัสดีค่ะ Fuk005,ความรู้สึกเบื่อหน่าย ท้อแท้ ผิดหวัง อยากฆ่าตัวตาย แสดงว่ามีอาการของซึมเศร้า โดยหากอาการเหล่านี้เป็นอยู่นาน และส่งผลกระทบต่อการดำรงชีวิตประจำวัน ก็ถือเป็นโรคซึมเศร้าได้ ซึ่งเป็นโรคที่ประกอบด้วยการเปลี่ยนแปลงต่างๆ ดังนี้1.อารมณ์เปลี่ยนไป คือกลายเป็นคนเศร้าสร้อย หดหู่ ไม่แจ่มใส ไม่สดชื่น ร้องไห้บ่อย เบื่อหน่ายไปหมดทุกสิ่งอย่าง สิ่งที่เคยชอบทำก็ไม่ชอบทำ รู้สึกไม่มีความสุข บางคนอาจหงุดหงิด ฉุนเฉียวง่าย อารมณ์ร้อนขึ้น2. ความคิดเปลี่ยนไป มองอะไรก็รู้สึกแย่ไปหมด มองเห็นแต่ความผิดพลาดของตนเอง มองไม่เห็นอนาคต หมดหวัง ท้อแท้ รู้สึกตนเองไร้ค่า ไม่มีความมั่นใจในตัวเอง รู้สึกเป็นภาระกับคนอื่น คิดถึงเรื่องการตายอยู่บ่อยๆ เมื่ออารมณ์เศร้ามีมากขึ้น ก็อาจถึงขั้นวางแผนการตายและทำร้ายตนเองได้3. สมาธิความจำแย่ลง หลงลืมง่าย จิตใจเหม่อลอย ประสิทธิภาพในการทำงานลดลง ทำงานผิดๆถูกๆ4. อาการทางกาย เช่น อ่อนเพลีย เหนื่อยล้า นอนหลับยาก หรือนอนมากไป เบื่ออาหาร น้ำหนักลด ปวดเมื่อยตัว ท้องอืด ท้องผูก รวมถึงอาการปวดหัวด้วย5. การเรียนหรือการงานแย่ลง6. อาการโรคจิต มักพบในผู้ที่มีโรคซึมเศร้ารุนแรง เช่น อาการหลงผิด ประสาทหลอนทั้งนี้ โรคซึมเศร้า อาจมีสาเหตุมาจากโรคทางกายได้ เช่น มีภาวะไทรอยด์ต่ำ ขาดวิตามินบางอย่าง เนื้องอกในสมอง สมองอักเสบ เป็นต้นแนะนำควรพาแฟนไปพบจิตแพทย์เพื่อประเมินอาการซึมเศร้าที่เป็นอยู่ หากแพทย์ตรวจแล้วไม่พบโรคทางกายอะไร การรักษา ก็มีทั้งการใช้ยา และการรักษาทางจิตบำบัดค่ะ ท้งนี้ ยารักษาโรคซึมเศร้า ไม่สามารถซื้อได้เอง เพราะต้องอยู่ในความดูแลของแพทย์ค่ะ จึงควรหาเวลาไปพบแพทย์โดยเร็ว ไม่ควรปล่อยให้อาการความรู้สึกผิดปกติต่างๆ เป็นมากขึ้น เพราะโอกาสที่จะหายได้เองนั้น เป็นไปได้น้อยค่ะการเป็นโรคซึมเศร้านั้น ก็เหมือนกับการเป็นโรคอื่นๆ หากได้รับการรักษาที่ถูกวิธี โรคก็จะทุเลาลง จนหายเป็นปกติได้ในที่สุดค่ะในเบื้องต้นอาจโทรไปที่เบอร์สายด่วนสุขภาพจิต 1667 เพื่อรับฟังคำแนะนำเพิ่มเติมไปก่อนค่ะ